stanford-oval/wikipedia huggingface dataset:
ไข้หวัดใหญ่
การวิจัย

การวิจัยเรื่องไข้หวัดใหญ่รวมการศึกษาวิทยาไวรัสโมเลกุล พยาธิกำเนิด การตอบสนองทางภูมิคุ้มกันของตัวถูกเบียน จีโนมิกส์ไวรัส และวิทยาการระบาด การศึกษาเหล่านี้ช่วยพัฒนามาตรการตอบโต้ไข้หวัดใหญ่ ตัวอย่างเช่น ความเข้าใจระบบภูมิคุ้มกันของร่างกายที่ดีขึ้นช่วยพัฒนาวัคซีน และภาพรายละเอียดวิธีที่ไข้หวัดใหญ่บุกรุกเซลล์ช่วยพัฒนายาต้านไวรัส โครงการวิจัยพื้นฐานหนึ่ง ได้แก่ โครงการเรียงลำดับจีโนมไข้หวัดใหญ่ ซึ่งสร้างคลังลำดับไข้หวัดใหญ่ คลังนี้ช่วยทำให้ปัจจัยที่ทำให้สายพันธุ์ไวรัสหนึ่งมีอัตราตายมากกว่าสายพันธุ์อื่นกระจ่างมากขึ้น ยีนใดมีผลต่อการก่อกำเนิดภูมิคุ้มกันมากที่สุด และไวรัสวิวัฒนาการอย่างไรตามเวลา
การวิจัยวัคซีนใหม่มีความสำคัญเป็นพิเศษ เพราะวัคซีนปัจจุบันผลิตได้ช้ามากและมีราคาแพง และจำเป็นต้องมีการปรับสูตรใหม่ทุกปี การเรียงลำดับจีโนมไข้หวัดใหญ่และเทคโนโลยีดีเอ็นเอสายผสมอาจเร่งการก่อกำเนิดไวรัสสายพันธุ์ใหม่เพื่อให้นักวิทยาศาสตร์ทดแทนแอนติเจนใหม่เข้าสู่สายพันธุ์วัคซีนที่พัฒนาก่อนหน้านี้ นอกจากนี้ ปัจจุบันกำลังมีการพัฒนาเทคโนโลยีใหม่เพื่อเพาะไวรัสในการเพาะเลี้ยงเซลล์ ซึ่งจะให้ผลมากกว่า ราคาถูกกว่า มีคุณภาพดีกว่า และมีสมรรถนะมากขึ้น การวิจัยเรื่องวัคซีนไข้หวัดใหญ่เอสากล ซึ่งมุ่งเป้าโดเมนภายนอกของโปรตีนเอ็ม2 ข้ามเยื่อของไวรัส (M2e) อยู่ระหว่างดำเนินการที่มหาวิทยาลัยเกนต์โดยวัลเทอร์ เฟียส์, ซาเวียร์ เซเลนส์และคณะ และปัจจุบันสิ้นสุดการทดลองทางคลินิกระยะที่ 1 สำเร็จแล้ว มีความสำเร็จในการวิจัยบ้างต่อ "วัคซีนไข้หวัดใหญ่สากล" ซึ่งผลิตแอนติบอดีต่อโปรตีนที่อยู่บนโค้ตไวรัสซึ่งกลายพันธุ์ช้ากว่า ฉะนั้นวัคซีนเข็มเดียวสามารถให้การป้องกันที่อยู่นานขึ้น
ปัจจุบันกำลังมีการสอบสวนยาชีวภาพ (biologic) วัคซีนรักษาและยาชีวภาพภูมิคุ้มกัน (immunobiologic) สำหรับรักษาการติดเชื้อที่เกิดจากไวรัสจำนวนหนึ่ง ชีววิทยาการรักษาออกแบบมาให้ปลุกฤทธิ์การตอบสนองทางภูมิคุ้มกันต่อไวรัสหรือแอนติเจน ตรงแบบยาชีวภาพไม่มุ่งเป้าวิถีเมแทบอลิซึมอย่างยาต้านไวรัส แต่กระตุ้นเซลล์ภูมิคุ้มกันอย่างเม็ดเลือดขาว แมโครเฟจและ/หรือ เซลล์นำเสนอแอนติเจน (antigen presenting cell) ในความพยายามผลักดันการตอบสนองทางภูมิคุ้มกันต่อผลมีพิษต่อเซลล์ต่อไวรัส แบบจำลองไข้หวัดใหญ่ อย่างไข้หวัดใหญ่หนู เป็นแบบจำลองที่สะดวกเพื่อทดสอบผลของยาชีวภาพเพื่อป้องกันและรักษาโรค ตัวอย่างเช่น ยาปรับภูมิคุ้มกันเม็ดเลือดขาวที-เซลล์ (Lymphocyte T-Cell Immune Modulator) ยับยั้งการเจริญของไวรัสในแบบจำลองหนูของไข้หวัดใหญ่
สัตว์อื่น

ไข้หวัดใหญ่ยังมีการติดเชื้อในสัตว์หลายชนิด และการถ่ายโอนสายพันธุ์ไวรัสระหว่างสัตว์ชนิดต่าง ๆ นั้นสามารถเกิดขึ้นได้ เชื่อว่านกเป็นสัตว์เก็บเชื้อหลักของไวรัสไข้หวัดใหญ่ มีการระบุฮีม็กกลูตินินสิบหกแบบ และนิวรามินิเดสเก้าแบบ พบทุกชนิดย่อย (เอช_เอ็น_) ในนก แต่หลายชนิดย่อยพบประจำในมนุษย์ หมา ม้าและหมู อูฐบางส่วน เฟอร์เร็ต แมว แมวน้ำ มิงก์และวาฬยังแสดงหลักฐานของการติดเชื้อหรือการสัมผัสไข้หวัดใหญ่ก่อนหน้านี้ด้วย ไวรัสไข้หวัดใหญ่ชนิดต่าง ๆ บางทีได้ชื่อตามชนิดของสัตว์ที่พบประจำหรือมีการปรับตัว ชนิดหลักที่ได้ชื่อตามธรรมเนียมนี้ ได้แก่ ไข้หวัดใหญ่นก ไข้หวัดใหญ่มนุษย์ ไข้หวัดใหญ่หมู ไข้หวัดใหญ่ม้าและไข้หวัดใหญ่หมา (ปกติไข้หวัดใหญ่แมวหมายถึงเยื่อจมูกและท่อลมอักเสบจากไวรัสในแมว หรือคาลิซิไวรัสแมว และไม่ใช่การติดเชื้อจากไวรัสไข้หวัดใหญ่) ในหมู ม้าและหมา อาการของไข้หวัดใหญ่คล้ายกับมนุษย์ คือมีไอ ไข้และเบื่ออาหาร ความถี่ของโรคสัตว์ยังมีการศึกษาไม่ดีเท่าการติดเชื้อในมนุษย์ แต่การระบาดของไข้หวัดใหญ่ในแมวน้ำตามท่าเรือทำให้มีแมวน้ำตายประมาณ 500 ตัวนอกชายฝั่งนิวอิงแลนด์ในปี 1979–1980 อย่างไรก็ดี การระบาดในหมูพบทั่วไปและไม่ก่อให้เกิดการตายรุนแรง ยังมีการวัคซีนเพื่อป้องกันสัตว์ปีกจากไข้หวัดใหญ่สัตว์ปีก วัคซีนเหล่านี้มีประสิทธิภาพต่อไวรัสหลายสายพันธุ์ และใช้เป็นส่วนหนึ่งของยุทธศาสตร์ป้องกัน หรือรวมกับการฆ่าสัตว์ (culling) เพื่อพยายามกำจัดการระบาด
สัตว์อื่น > ไข้หวัดใหญ่นก

อาการไข้หวัดใหญ่ในนกมีหลากหลายและอาจไม่จำเพาะ อาการตามหลังการติดเชื้อด้วยไข้หวัดใหญ่สัตว์ปีกที่มีความสามารถก่อโรคต่ำอาจไม่รุนแรงอย่างขนฟู ผลิตไข่ลดลงเล็กน้อย หรือน้ำหนักลดร่วมกับโรคทางเดินหายใจเล็กน้อย เนื่องจากอาการเบา ๆ เหล่านี้อาจทำให้การวินิจฉัยในสนามทำได้ยาก การติดตามการระบาดของไข้หวัดใหญ่สัตว์ปีกจึงต้องอาศัยการทดสอบทางห้องปฏิบัติการซึ่งตัวอย่างจากนกที่ติดเชื้อ บางสายพันธุ์อย่างเอช9เอ็น2 ในเอเชียมีศักยภาพก่อโรคสูงต่อสัตว์ปีก และอาจก่อให้เกิดอาการรุนแรงและการตายสูง ในรูปที่ก่อโรคสูงสุด ไข้หวัดใหญ่ในไก่และไก่งวงทำให้มีอาการรุนแรงที่ปรากฏเฉียบพลันและอัตราตายเกือบ 100% ภายในสองวัน เมื่อไวรัสแพร่อย่างรวดเร็วในภาวะแออัดที่พบในการทำฟาร์มไก่และไก่งวงแบบเข้มข้น การระบาดเหล่านี้ทำให้เกิดการสูญเสียทางเศรษฐกิจอย่างมากต่อเกษตรกรสัตว์ปีก
สายพันธุ์ก่อโรคสูงและปรับตัวในสัตว์ปีกเอช5เอ็น1 (เรียก HPAI A(H5N1) ย่อมาจาก "ไวรัสไข้หวัดใหญ่สัตว์ปีกก่อโรคสูงชนิดเอ ชนิดย่อยเอช5เอ็น1") ก่อโรคไข้หวัดใหญ่เอช5เอ็น1 หรือเรียกทั่วไปว่า "ไข้หวัดใหญ่สัตว์ปีก" หรือลำลองว่า "ไข้หวัดนก" พบประจำถิ่นในประชากรนกหลายชนิด โดยเฉพาะอย่างยิ่งในเอเชียตะวันออกเฉียงใต้ สายพันธุ์ HPAI A(H5N1) เชื้อสายเอเชียนี้กระจายไปทั่วโลก เป็นโรคระบาดในสัตว์และโรคระบาดทั่วในสัตว์ ทำให้มีนกตายหลายสิบล้านตัว และทำให้เกิดการฆ่านกอื่นหลายร้อยล้านตัวเพื่อพยายามควบคุมการแพร่กระจายของไวรัส การพาดพิงในสื่อถึง "ไข้หวัดนก" ส่วนมากและการพาดพิงส่วนใหญ่ถึงเอช5เอ็น1 ก็เกี่ยวกับสายพันธุ์นี้โดยเฉพาะ
ปัจจุบัน HPAI A(H5N1) เป็นโรคสัตว์ปีกและไม่มีหลักฐานบ่งชี้ว่ามีการแพร่เชื้อจากมนุษย์สู่มนุษย์ของ HPAI A(H5N1) อย่างมีประสิทธิภาพ ในผู้ป่วยเกือบทั้งหมดล้วนมีการสัมผัสทางกายอย่างมากต่อนกที่ป่วย ในอนาคต เอช5เอ็น1 อาจกลายพันธุ์หรือรวมกันใหม่เป็นสายพันธุ์ที่สามารถแพร่เชื้อจากมนุษย์สู่มนุษย์ได้อย่างมีประสิทธิภาพได้ การเปลี่ยนแปลงแน่ชัดที่จำเป็นต่อการเกิดเหตุการณ์ดังนี้ยังไม่เข้าใจดีนัก อย่างไรก็ดี เนื่องจากอัตราตายสูงและศักยภาพก่อโรคของเอช5เอ็น1 การมีการระบาด และตัวถูกเบียนเก็บเชื้อชีวภาพที่มีขนาดใหญ่มากขึ้นเรื่อย ๆ ไวรัสเอช5เอ็น1 จึงเป็นภัยคุกคามโรคระบาดทั่วระหว่างฤดูกาลไข้หวัดใหญ่ปี 2006–07 และมีการระดมเงินหลายพันล้านดอลลาร์สหรัฐและใช้จ่ายเพื่อวิจัยเอช5เอ็น1 และการเตรียมการสำหรับการระบาดทั่วของไข้หวัดใหญ่ที่อาจเกิดขึ้น
ในเดือนมีนาคม 2013 รัฐบาลจีนรายงานการติดเชื้อไข้หวัดใหญ่เอช7เอ็น9 ในมนุษย์ 3 ราย ในจำนวนนี้สองคนเสียชีวิตและคนที่สามป่วยวิกฤต แม้ไม่เชื่อว่าไวรัสสายพันธุ์ดังกล่าวมีการแพร่กระจายอย่างมีประสิทธิภาพระหว่างมนุษย์ด้วยกัน เมื่อถึงกลางเดือนเมษายน มีบุคคลอย่างน้อย 82 คนป่วยจากเอช7เอ็น9 ซึ่งมีผู้เสียชีวิต 17 คน ผู้ป่วยเหล่านี้ได้แก่กลุ่มครอบครัวขนาดเล็กสามกลุ่มในเซี่ยงไฮ้และหนึ่งกลุ่มระหว่างเด็กหญิงและชายที่เป็นเพื่อนบ้านกันในกรุงปักกิ่ง ทำให้มีข้อสงสัยความเป็นไปได้ของการแพร่เชื้อจากมนุษย์สู่มนุษย์ องค์การอนามัยโลกชี้ว่ากลุ่มหนึ่งมีผู้ป่วยที่ไม่ได้รับยืนยันทางห้องปฏิบัติการสองคน และชี้ว่าไวรัสบางชนิดสามารถก่อให้เกิดการแพร่เชื้อจากมนุษย์สู่มนุษย์ภายใต้ภาวะการสัมผัสใกล้ชิด แต่ไม่แพร่เชื้อมากพอก่อให้เกิดการระบาดในชุมชนขนาดใหญ่
สัตว์อื่น > ไข้หวัดใหญ่หมู

ในหมู ไข้หวัดใหญ่หมูก่ออาการไข้ เซื่องซึม จาม ไอ หายใจลำบากและเบื่ออาหาร ในบางกรณีการติดเชื้อสามารถทำให้แท้งได้ แม้อัตราตายตามปกติต่ำ แต่ไวรัสสามารถทำให้น้ำหนักลดและเติบโตไม่ดีได้ ก่อให้เกิดความสูญเสียทางเศรษฐกิจต่อเกษตรกร หมูที่ติดเชื้ออาจมีน้ำหนักตัวลดลงมากถึง 12 ปอนด์ในระยะเวลา 3 ถึง 4 สัปดาห์ การแพร่เชื้อโดยตรงของไวรัสไข้หวัดใหญ่จากหมูสู่มนุษย์เป็นไปได้บางครั้ง (เรียกว่าไข้หวัดใหญ่หมูรับจากสัตว์) ทั้งหมดแล้ว ทราบกันว่าเกิดผู้ป่วยมนุษย์ 50 คนนับแต่มีการระบุไวรัสในกลางคริสต์ศตวรรษที่ 20 ซึ่งมีผู้เสียชีวิต 6 คน
ในปี 2009 สายพันธุ์ไวรัสเอช1เอ็น1 ที่มีกำเนิดจากหมูที่เรียกกันโดยทั่วไปว่า "ไข้หวัดใหญ่หมู" นั้นก่อให้เกิดการระบาดทั่วของไข้หวัดใหญ่สายพันธุ์ใหม่ 2009 แต่ไม่มีหลักฐานว่าไวรัสพบเฉพาะในหมู หรือเป็นการแพร่เชื้อจากหมูสู่มนุษย์ แต่ไวรัสนั้นแพร่จากมนุษย์สู่มนุษย์ สายพันธุนี้เป็นการรวมกันใหม่ของเอช1เอ็น1 ที่ปกติพบแยกกัน ในมนุษย์ นกและหมู
แหล่งข้อมูลอื่น

ไข้หวัดใหญ่ ที่เว็บไซต์ Curlie
Seasonal Influenza ที่ the Centre for Health Protection in Hong Kong
Info on influenza โดย CDC
Fact Sheet Overview of influenza โดยองค์การอนามัยโลก
How to avoid spreading the flu จากสถาบันสมิธโซเนียน
| --- | --- |
การจำแนกโรค: DICD-10: J10, J11 ICD-9-CM: 487 OMIM: 614680 MeSH: D007251 DiseasesDB: 6791
ทรัพยากรภายนอก: MedlinePlus: 000080 eMedicine: med/1170 ped/3006 Patient UK: ไข้หวัดใหญ่
| ฐานข้อมูลการควบคุมรายการหลักฐาน  |
| --- | --- |
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย  โครเอเชีย 2 
อื่น ๆ:  พจนานุกรมประวัติศาสตร์ของสวิสเซอร์แลนด์  NARA 
อาการของไข้หวัดใหญ่ ไข้และไอเป็นอาการที่พบบ่อยที่สุด
โครงสร้างของวิริออนไข้หวัดใหญ่ โปรตีนฮีแม็กกลูตินิน (HA) และนิวรามินิเดส(NA) แสดงอยู่บนผิวอนุภาค อาร์เอ็นเอของไวรัสซึ่งประกอบขึ้นเป็นจีโนมแสดงเป็นขดสีแดงในอนุภาคและเกาะกับไรโบนิวเคลียร์โปรตีน (RNP)
การตั้งชื่อไวรัสไข้หวัดใหญ่ (สำหรับไวรัสไข้หวัดใหญ่ฝูเจี้ยน)
การบุกรุกเซลล์ตัวถูกเบียนและการถ่ายแบบโดยไวรัสไข้หวัดใหญ่  ขั้นตอนในกระบวนการนี้มีอภิปรายในเนื้อหา
ตำแหน่งการติดเชื้อ (แสดงด้วยสีแดง) ของ เอช1เอ็น1 ตามฤดูกาล กับ เอช5เอ็น1 "ไข้หวัดนก" ที่แตกต่างกัน ซึ่งมีผลต่อโอกาสถึงตายและความสามารถในการลุกลาม
ขณะกำลังให้วัคซีนไข้หวัดใหญ่
ภาพรังสีเอ็กซ์ของผู้ป่วยเอข1เอ็น1 ยืนยันแล้ว อายุ 29 ปี
เอ็มอาร์ไอแสดงสมองอักเสบจากไข้หวัดใหญ่
พื้นที่เสี่ยงตามฤดูกาลสำหรับไข้หวัดใหญ่: พฤศจิกายน–เมษายน (สีน้ำเงิน), เมษายน–พฤศจิกายน (แดง) และตลอดปี (สีเหลือง)
การเลื่อนหรือการรวมกันใหม่ของแอนติเจนสามารถส่งผลให้เกิดสายพันธุ์ใหม่และก่อโรคอย่างสูงของไข้หวัดใหญ่มนุษย์
เวลาชั่วรุ่นสำหรับไข้หวัดใหญ่ (เวลาตั้งแต่การติดเชื้อสองครั้ง)สั้นมาก (2 วัน) จึงอธิบายว่าเหตุใดการระบาดของไข้หวัดใหญ่จึงเริ่มต้นและสิ้นสุดในเวลาสั้น ๆ ไม่กี่เดือน
กราฟแสดงการเสียชีวิตต่อ 100,000 ประชากรในแต่ละกลุ่มอายุในสหรัฐระหว่างปี 1911–1917 (เส้นประ) และปีระบาดทั่ว 1918 (เส้นทึบ) แสดงข้อแตกต่างระหว่างการกระจายของอายุเสียชีวิตจากไข้หวัดใหญ่ระหว่างการระบาดปี 1918 และการระบาดปกติ
กล้องและจอถ่ายภาพความร้อน ซึ่งถ่ายจากอาคารสนามบินในประเทศกรีซระหว่างการระบาดทั่วของไข้หวัดใหญ่ปี 2009 การถ่ายภาพความร้อนตรวจจับอุณหภูมิกายที่สูงขึ้น ซึ่งเป็นอาการแสดงหนึ่งของไข้หวัดใหญ่หมู
ไวรัสไข้หวัดใหญ่ชนิดหลักในมนุษย์ สี่เหลี่ยมทับแสดงการปรากฏสายพันธุ์ใหม่ ทำให้เกิดการระบาดทั่วของไข้หวัดใหญ่ซ้ำ ๆ เส้นประแสดงการระบุสายพันธุ์ที่ไม่แน่ชัด
นักวิจัยกำลังตรวจสอบการสร้างใหม่ของไวรัสไข้หวัดใหญ่สเปนปี 1918 ที่เพาะในห้องปฏิบัติการในสิ่งแวดล้อมความปลอดภัยชีวภาพระดับ 3
ผู้ตรวจชาวจีนบนเครื่องบินกำลังตรวจสอบผู้โดยสารหาไข้ ซึ่งเป็นอาการทั่วไปของไข้หวัดใหญ่หมู
เลโซโทซอรัส

| เลโซโทซอรัส ช่วงเวลาที่มีชีวิตอยู่: Early Jurassic, 199–190Ma  PreꞒ Ꞓ O S D C P T J K Pg N      |
| --- | --- |


การจำแนกชั้นทางวิทยาศาสตร์
อาณาจักร:: Animalia
ไฟลัม:: Chardata
ชั้น:: Reptilia
อันดับใหญ่:: Dinosauria
อันดับ:: Ornithischia
อันดับย่อย:: Saphornithischia
อันดับฐาน:: Genasauria
สกุล:: extinction'Lesothosaurus' Galton, 1978

ชนิดต้นแบบ
†'Lesothosaurus diagnosticus' Galton, 1978
เลโซโทซอรัส (อังกฤษ: Lesothosaurus) คือ ไดโนเสาร์กลุ่มออร์นิทิสเกีย เป็นสัตว์กินพืชขนาดเล็ก โดยมันมีขนาดไม่ใหญ่มากเมื่อเปรียบกับกลุ่มของมัน เลโซโทซอรัสเป็นไดโนเสาร์ที่อาศัยอยู่ในช่วงต้นยุคจูแรสซิกในเขตประเทศแอฟริกาใต้และราชอาณาจักรเลโซโท มันถูกค้นพบและตั้งชื่อโดย Peter Galton (ปีเตอร์ แกลตัน) เมื่อปี ค.ศ. 1978 ชื่อของมันนั้นหมายถึง "กิ้งก่าจากเลโซโท" สกุลของมันนั้นมีเพียงแค่สปีชีส์เดียวคือ "Lesothosaurus diagnosticus" (เลโซโทซอรัส ดีอักนอสติคัส)
เลโซโทซอรัสเป็นหนึ่งในออร์นิทิสเกียยุคแรกเริ่มที่เป็นที่รู้จักกันมากที่สุดในหมู่นักบรรพชีวินวิทยาและกลุ่มคนรักไดโนเสาร์ แต่สำหรับคนอื่นๆจะไม่ค่อยเป็นที่รู้จักกันมากนัก มันมีซากฟอสซิลที่ค่อนข้างสมบูรณ์ในระดับหนึ่งเลยทีเดียว ส่วนใหญมักพบซากของมันแถบ ชั้นหิน Eliot (Eliot Formation) ซึ่งร่างกายของมันนั้นถูกออกแบบมาเพื่อใช้ในการเอาชีวิตรอดในช่วงยุคจูแรสซิกเป็นอย่างมาก มันมีฟันที่เรียบง่ายไม่ซับซ้อนเหมือนพวกออร์นิทิสเกียรุ่นหลัง โดยมันอาจจะกินได้แทบทุกอย่างตั้งแต่พืชตระกูลเฟิร์นจนถึงแมลงและสัตว์ขนาดเล็ก พูดง่ายๆคือมันอาจจะกินแบบไม่เลือกเลย (สัตว์กินทั้งพืชและเนื้อ)
รายละเอียด

อันเนื่องมาจากสภาพฟอสซิลของเลโซโทซอรัสนั้นอยู่ในสภาพที่ค่อนข้างสมบูรณ์จึงทำให้เราได้รู้ถึงลักษณะของกายวิภาคมันได้เป็นอย่างดี โดยมันเป็นสัตว์ที่เดินสองขาขนาดเล็กซึ่งมันมีขนาดอยู่ที่ 1 เมตร (3.3ฟุต) ถึง 2 เมตร (6.6ฟุต) เป็นหนึ่งในออร์นิทิสเกียรุ่นแรก มีขายาวที่มีรูปร่างเพรียว แขนสั้นที่มีมือที่จับอะไรไม่ค่อยได้ หางที่มีรูปร่างเพรียวเพื่อใช้ในการวิ่ง เหมือนกับออร์นิสทิเกียทุกตัว มีปากที่รูปร่างเหมือนนก โดยเลโซโทซอรัสอาจจะกินสัตว์ที่มีขนาดเล็กในช่วงที่พืชขาดแคลน
หนังสืออ่านเพิ่ม

P. M. Galton. 1978. Fabrosauridae, the basal family of ornithischian dinosaurs (Reptilia: Ornithischia). Paläontologische Zeitschrift 52(1/2):138-159
Butler, R.J., 2005. "The 'fabrosaurid' ornithischian dinosaurs of the Upper Elliot Formation (Lower Jurassic) of South Africa and Lesotho." Zoological Journal of the Linnean Society 145: 175-218.
ขนาดของเลโซโทซอรัสเมื่อเปรียบเทียบกับมนุษย์ (อันที่จริงในปัจจุบันมีการค้นพบขนตามร่างกายของมันเรียบร้อยแล้ว จึงทำให้หน้าตาของมันไม่เหมือนกับในภาพนี้)
นเรนทระ โมที

| นเรนทระ โมที   Narendra Modi |
| --- | --- |
ภาพถ่ายทางการ ค.ศ. 2022

นายกรัฐมนตรีอินเดีย คนที่ 14
อยู่ในวาระ
เริ่มดำรงตำแหน่ง  26 พฤษภาคม 2014
ประธานาธิบดี: ประณัพ มุขัรชี   ราม นาถ โกวินท์   เทราปที มุรมู
ก่อนหน้า: มันโมหัน สิงห์
มุขยมนตรี รัฐคุชราต
ดำรงตำแหน่ง 7 ตุลาคม 2001 – 21 พฤษภาคม 2014
ผู้ว่าการ: • สุนทร สิงห์ ภันทรี • ไกลาศปติ มิศร • พลราม ชาขร • นวัล กิโศร ศรมา • เอส. ซี. ชมีร • กมลา เพนีวาล
ก่อนหน้า: เกศุภาอี ปเฏล
ถัดไป: Anandiben Patel
 
ข้อมูลส่วนบุคคล
เกิด: นเรนทระ ทาโมทรทาส โมที  (1950-09-17) 17 กันยายน ค.ศ. 1950 (74 ปี) วฑนคร ประเทศอินเดีย
ศาสนา: ฮินดู
พรรคการเมือง: พรรคภารตียชนตา
คู่สมรส: ชโสทาเพน จิมันลาล
ศิษย์เก่า: มหาวิทยาลัยคุชราต มหาวิทยาลัยเดลี
ลายมือชื่อ: 
เว็บไซต์: เว็บไซต์หลัก

นเรนทระ ทาโมทรทาส โมที (ฮินดี: नरेन्द्र दामोदरदास मोदी; อักษรโรมัน: Narendra Damodardas Modi; เกิด 17 กันยายน 1950) เป็นนักการเมืองชาวอินเดีย ดำรงตำแหน่งนายกรัฐมนตรีอินเดียตั้งแต่วันที่ 26 พฤษภาคม 2014 หลังจากที่พรรคภารตียชนตา (भारतीय जनता पार्टी; Bharatiya Janata Party) ที่เขาเป็นหัวหน้า ชนะการเลือกตั้งทั่วไปเมื่อต้นปี 2014
ในเดือนตุลาคม 2001 เกศุภาอี ปเฏล (केशुभाई पटेल; Keshubhai Patel) ลาออกจากตำแหน่งมุขยมนตรี (मुख्यमंत्री; Chief Minister) คนที่ 13 แห่งรัฐคุชราต โมทีจึงได้ดำรงตำแหน่งดังกล่าวมาจนลาออกไปเป็นประธานมนตรี นับได้ 4 สมัย เขาจึงเป็นมุขยมนตรีคุชราตซึ่งอยู่ในตำแหน่งยาวนานที่สุด
โมทีเคยเป็นกุนซือคนสำคัญของพรรคภารตียชนตาซึ่งวางยุทธศาสตร์ให้พรรคสามารถชนะการเลือกตั้งระดับรัฐในปี 1995 และ 1998 ทั้งมีบทบาทหลักในการหาเสียงเลือกตั้งระดับชาติในปี 2009 ซึ่งสหพันธมิตรหัวก้าวหน้า (संयुक्त प्रगतिशील गठबंधन; United Progressive Alliance) กลุ่มการเมืองที่มีพรรคครองเกรสแห่งชาติอินเดีย (भारतीय राष्ट्रीय कांग्रेस; Indian National Congress) เป็นผู้นำ ชนะ โมทียังเป็นสมาชิกราษฏรียสวยัมเสวกสังฆ์ (राष्ट्रीय स्वयंसेवक संघ; Rashtriya Swayamsevak Sangh) กลุ่มคลั่งชาติในประเทศอินเดีย นักวิชาการและสื่อมวลชนอินเดียถือว่า เขาเป็นผู้คลั่งชาติฮินดู ซึ่งตัวเขาเองก็ยอมรับว่าเขาเป็นนักชาตินิยมฮินดู
แม้โมทีได้รับคำชื่นชมเพราะนโยบายเศรษฐกิจของเขาช่วยให้คุชราตมีบรรยายที่อำนวยให้เศรษฐกิจเจริญเติบโตขึ้นอย่างมาก แต่เขาก็ถูกวิพากษ์วิจารณ์ทั้งในบ้านเกิดเมืองนอนและในต่างแดน เกี่ยวกับการจลาจลในคุชราตเมื่อปี 2002 ระหว่างที่เขาปกครองรัฐคุชราต และความล้มเหลวในการทำให้การพัฒนามนุษย์ในรัฐบรรลุผลในทางสร้างสรรค์
รายชื่อเพลงประกอบภาพยนตร์การ์ตูนในยอดนักสืบจิ๋วโคนัน

บทความหลัก: ยอดนักสืบจิ๋วโคนัน
ยอดนักสืบจิ๋วโคนัน เป็นชื่อหนังสือการ์ตูน แต่งโดยโกโช อาโอยาม่า ใน พ.ศ. 2537 ต่อมาได้ถูกนำไปสร้างเป็นการ์ตูนโทรทัศน์โดยทีเอ็มเอสเอ็นเตอร์เทนเมนต์  ( TMS Entertainment ) ออกอากาศทางประเทศญี่ปุ่นทางนิปปอนทีวี ( Nippon TV )  ,โยมิอุริทีวี ( Yomiuri TV ) โดยเริ่มออกอากาศตอนแรกเมื่อ 8 มกราคม พ.ศ. 2539 และได้มีโคนันฉบับภาพยนตร์ที่สร้างจากแอนิเมชัน ปัจจุบันยอดนักสืบจิ๋วโคนันยังคงออกอากาศอยู่และยังคงมีภาพยนตร์มาอย่างต่อเนื่อง และใช้เพลงประกอบการ์ตูนโทรทัศน์และภาพยนตร์มาเป็นจำนวนมาก ตารางด้านล่างนี้แสดงรายชื่อเพลงที่ปรากฏในเรื่องยอดนักสืบจิ๋วโคนัน โดยอาศัยข้อมูลจากการออกอากาศอนิเมะในประเทศญี่ปุ่น อนึ่งในประเทศอื่น ๆ อาจมีการเปลี่ยนลำดับของเพลง ศิลปิน และจำนวนตอนที่ออกอากาศ เนื่องจากสงวนไว้สำหรับการออกอากาศในประเทศญี่ปุ่นเท่านั้นหรือด้วยเหตุผลอื่น
กลุ่มบริษัทดนตรีบีอิงซึ่งมีค่ายและนักร้องในสังกัดได้แก่ GIZA studio (มิโฮะ โคมัตสึ, รินะ ไออูจิ, GARNET CROW, ฯลฯ) , B-Gram RECORDS (ZARD) , VERMILLION RECORDS ( B'z ) , ZAIN RECORDS ( BREAKERZ ), NORTHERN MUSIC (มาอิ คูรากิ) และค่ายเพลงในสังกัดอื่น ๆ เป็นผู้แต่งเพลงประกอบที่ใช้ในการออกอากาศและภาพยนตร์ของยอดนักสืบจิ๋วโคนัน อย่างไรก็ดีในบางโอกาส ศิลปินจากค่ายอื่นเป็นผู้แต่งเพลงประกอบให้ เช่น Universal Music Japan (↑THE HIGH-LOWS↓ , VELVET GARDEN, ZIGGY , Masaharu Fukuyama ) , Office - Augusta ( Kyoko) , Epic Record( Ikimono-gakari ) , Warner Music Japan ( TWO-MIX)  Victor Entertainment ( Saito Kazuyoshi , Ko Shibasaki ) , SME Records ( Porno Graffiti  ) , rhyme zone ( Hiroomi Tosaka ) และ EMI MUSIC JAPAN ( Tokyo Jihen )
เพลงประกอบภาพยนตร์

| ลำดับ | ชื่อเพลง | ศิลปิน | ชื่อตอน | วันวางจำหน่าย |
| --- | --- | --- | --- | --- |
| 1 | Happy Birthday | Kyoko | 01 !คดีปริศนาระเบิดระฟ้า | 23 เมษายน 1997 |
| 2 | 少女の頃に戻ったみたい :  Shōjo no Koro ni Modotta Mitai ni   | ZARD | 02 !คดีฆาตกรรมไพ่ปริศนา | 9 กันยายน 1998 |
| 3 | ONE | B'z | 03 !ปริศนาพ่อมดคนสุดท้ายแห่งศตวรรษ | 9 มิถุนายน 1999 |
| 4 | あなたがいるから: Anata ga Iru Kara | มิโฮะ โคมัตสึ | 04 !คดีฆาตกรรมนัยน์ตามรณะ | 21 มิถุนายน 2000 |
| 5 | always | มาอิ คูรากิ | 05 ! คดีปริศนาเส้นตายสู่สวรรค์  | 6 มิถุนายน 2001 |
| 6 | Everlasting | B'z | 06 !ปริศนาบนถนนสายมรณะ | 3 กรกฎาคม 2002 |
| 7 | Time after time ～花舞う街で～ :  Time after time ~Hana Mau Machi de~ | มาอิ คูรากิ | 07 !คดีฆาตกรรมแห่งเมืองปริศนา | 5 มีนาคม 2003 |
| 8 | Dream X Dream | รินะ ไออูจิ | 08 !มนตราแห่งรัตติกาลสีเงิน | 28 เมษายน 2004 |
| 9 | 夏を待つセイル (帆) のように :   Natsu o Matsu Sail no Yō ni  | ZARD | 09 !ยุทธการเหนือห้วงทะเลลึก | 20 เมษายน 2005 |
| 10 | ゆるぎないものひとつ : Yuruginai Mono Hitotsu | B'z | 10 !บทเพลงมรณะแด่เหล่านักสืบ | 12 เมษายน 2006 |
| 11 | 七つの海を渡る風のように :  Nanatsu no Umi o Wataru Kaze no Yō ni  | รินะ ไออูจิ  &  Saegusa U-ka IN db | 11 !ปริศนามหาขุมทรัพย์โจรสลัด | 11 เมษายน 2007 |
| 12 | 翼を広げて : Tsubasa o Hirogete | ZARD | 12 !บทบรรเลงแห่งความตาย | 9 เมษายน 2008 |
| 13 | PUZZLE | มาอิ คูรากิ | 13 !ปริศนานักล่าทรชนทมิฬ | 13 เมษายน 2009 |
| 14 | Over Drive | GARNET CROW | 14 !ปริศนามรณะเหนือน่านฟ้า | 14 เมษายน 2010 |
| 15 | Don't Wanna Lie | B'z | 15 !15 นาทีเฉียดวิกฤติมรณะ | 30 เมษายน 2011 |
| 16 | ハルウタ : Haru Uta | Ikimono-gakari | 16 !ปริศนาระทึก-ศึกลูกหนังมรณะ | 25 เมษายน 2012 |
| 17 | ワンモアタイム : One More Time | Saito Kazuyoshi | 17 !ฝ่าวิกฤติเรือรบมรณะ | 17 เมษายน 2013 |
| 18 | ラブサーチライト : Love Searchlight | Shibasaki Kou | 18 !ปริศนากระสุนมรณะ | 16 เมษายน 2014 |
| 19 | オー！リバル : Oh! Rival | Porno Graffitti | 19 !ปริศนาทานตะวันมรณะ | 15 เมษายน 2015 |
| 20 | 世界はあなたの色になる :   Sekai wa Anata no Iro ni Naru  | B'z | 20 !ปริศนารัตติกาลทมิฬ | 5 ตุลาคม 2016 |
| 21 | 渡月橋 ～君 想ふ～  : Togetsukyou ~Kimi Omofu~ | มาอิ คูรากิ | 21 !ปริศนาเพลงกลอนซ่อนรัก | 12 เมษายน 2017 |
| 22 | 零 -ZERO- : Rei -ZERO- | Masaharu Fukuyama | 22 !ปฏิบัติการสายลับเดอะซีโร่ | 13 เมษายน 2018 |
| 23 | BLUE SAPPHIRE | Hiroomi Tosaka | 23 !ศึกชิงอัญมณีสีคราม | 12 เมษายน 2019 |
| 24 | 永遠の不在証明 : Eien no Fusai Shoumei | Tōkyō Jihen | 24 !กระสุนสีเพลิง | 8 เมษายน 2020 |
| 25 | クロノスタシス : Chronostasis | BUMP OF CHICKEN | 25 !เจ้าสาวฮาโลวีน | 11 เมษายน 2022 |
| 26 | 美しい鰭: Utsukushii Hire | Spitz (สปิตซ์) | 26 !มฤตยูใต้น้ำทมิฬ | 14 เมษายน 2023 |
| 27 | 相思相愛 Soshi Soai | Aiko (ไอโกะ ยาไน) | ปริศนาปราการ 5 แฉก | 12 เมษายน 2024 |
เพลงประกอบภาพยนตร์พิเศษ

| ชื่อตอน | ชื่อเพลง | นักร้อง |
| --- | --- | --- |
| ลูแปงที่ 3 ปะทะ ยอดนักสืบจิ๋วโคนัน เดอะมูฟวี่ | Wonderland | 99RadioService |
| Detective Conan vs. Kid the Phantom Thief : ยอดนักสืบจิ๋วโคนัน ปะทะ จอมโจรคิด | 大胆 : Daitan | WANDS |
เพลงแทรกในตอน

| ลำดับ | ชื่อเพลง | ศิลปิน | เลขตอนไทย | ภาพยนตร์ |
| --- | --- | --- | --- | --- |
| 1 | Soba ni Iru Kara | ↑THE HIGH-LOWS↓ |  |  |
| 2 | Break | TWO-MIX |  |  |
| 3 | Happy End | ZIGGY |  |  |
| 4 | Nanatsu no Ko | Ujō Noguchi (composer) |  |  |
| 5 | Yume wo Tomenaide ite | VELVET GARDEN |  |  |
| 6 | キミ・イレバ : Kimi ga Ireba | Iori | 64 | 01 !คดีปริศนาระเบิดระฟ้า 02 !คดีฆาตกรรมไพ่ปริศนา 03 !ปริศนาพ่อมดคนสุดท้ายแห่งศตวรรษ 04 !คดีฆาตกรรมนัยน์ตามรณะ 07 !คดีฆาตกรรมแห่งเมืองปริศนา 10 !บทเพลงมรณะแด่เหล่านักสืบ เจ้าสาวฮาโลวีน |
| 7 | 僕がいる : Boku ga Iru | Iori | 425 | 08 !มนตราแห่งรัตติกาลสีเงิน |
| 8 | 愛はいつも : Ai wa Itsumo | Iori | 193 , 345 , 452 | 03 !ปริศนาพ่อมดคนสุดท้ายแห่งศตวรรษ |
| 9 | まっすぐ行く : Massugu iku | Takayama Minami | 744, 829 | - |
| 10 | きみと恋のままで終われない いつも夢のままじゃいられない ：Kimi to Koi no mama de Owarenai Itsumo Yume no mama jairarenai | มาอิ คูรากิ | 985 | - |
เพลงประกอบภาคคนแสดง

| ชื่อตอน | ชื่อเพลง | นักร้อง |
| --- | --- | --- |
| จดหมายท้าทายถึงคุโด้ ชินอิจิ ปริศนาเทวาวิหคในตำนาน | to you | Dream |
| 13 ห้องแห่งความตาย | Kimi to Zutto... | yu-yu |
| ชินอิจิกับปริศนาเกียวโตชินเซ็นกุมิ | Sakura Uta | yu-yu |
เพลงเปิด จอมโจรคิด บุรุษรัตติกาล (Opening Theme)

| ลำดับ | ชื่อเพลง | ศิลปิน | ตอนที | วันวางจำหน่าย |
| --- | --- | --- | --- | --- |
| 1 | Misty Mystery | GARNET CROW |  1- 6 | 31 สิงหาคม 2011 |
| 2 | 君の涙にこんなに恋してる : Kimi no Namida ni Konna ni Koi Shiteru | Natsuiro |  7-12 | 29 สิงหาคม 2012 |
เพลงปิด จอมโจรคิด บุรุษรัตติกาล (Ending Theme)

| ลำดับ | ชื่อเพลง | ศิลปิน | ตอนที่ | วันวางจำหน่าย |
| --- | --- | --- | --- | --- |
| 1 | ピルグリム : Pilgrim | B'z |  1 - 3 | 27 กรกฎาคม 2011 |
| 2 | Your Best Friend | Kuraki Mai |  4 - 6 | 19 ตุลาคม 2011 |
| 3 | 恋に恋して : Koi ni Koishite | Kuraki Mai |  7 -12 | 15 สิงหาคม 2012 |
เพลงเปิด เมจิค ไคโตะ 1412 (Opening Theme)

| ลำดับ | ชื่อเพลง | ศิลปิน | ตอนที่ | วันวางจำหน่าย |
| --- | --- | --- | --- | --- |
| 1 | 君の待つ世界 : Kimi no Matsu Sekai | LAGOON |  1 -12 | 26 พฤศจิกายน 2014 |
| 2 | アイのシナリオ : Ai no Shinario | CHiCO with HoneyWorks |  13 - 24 | 4 กุมภาพันธ์ 2015 |
เพลงปิด เมจิค ไคโตะ 1412 (Ending Theme)

| ลำดับ | ชื่อเพลง | ศิลปิน | ตอนที่ | วันวางจำหน่าย |
| --- | --- | --- | --- | --- |
| 1 | WHITE of CRIME | REVALCY |  1 - 12 | 26 พฤศจิกายน 2014 |
| 2 | 恋の寿命 : Koi no Jumyō | Galileo Galilei |  13 - 24 | 11 มีนาคม 2015 |
เพลงเปิด วันสบาย ๆ ของซีโร่ (Opening Theme)

| ลำดับ | ชื่อเพลง | ศิลปิน | ตอนที่ | วันวางจำหน่าย |
| --- | --- | --- | --- | --- |
| 1 | Shooting star | RAKURA |  1 - 6 | 5 เมษายน 2022 |
เพลงปิด วันสบาย ๆ ของซีโร่ (Ending Theme)

| ลำดับ | ชื่อเพลง | ศิลปิน | ตอนที่ | วันวางจำหน่าย |
| --- | --- | --- | --- | --- |
| 1 | Find the truth | Rainy。 |  1 - 6 | 5 เมษายน 2022 |
เพลงเปิด ฮันซาวะ ตัวร้ายสุดโหด (Opening Theme)

| ลำดับ | ชื่อเพลง | ศิลปิน | ตอนที่ | วันวางจำหน่าย |
| --- | --- | --- | --- | --- |
| 1 | 捕まえて、今夜。: Tsukamaete, Konya. | Leon Niihama |  1 - | 28 กันยายน 2022 |
เพลงปิด ฮันซาวะ ตัวร้ายสุดโหด (Ending Theme)

| ลำดับ | ชื่อเพลง | ศิลปิน | ตอนที่ | วันวางจำหน่าย |
| --- | --- | --- | --- | --- |
| 1 | Secret, voice of my heart | มาอิ คูรากิ |  1 - | 4 ตุลาคม 2022 |
เพลงประกอบภาคภาษาไทย

ทาง โมเดิร์นไนน์การ์ตูน ได้นำเพลงประกอบบางเพลงของการ์ตูนเรื่องนี้มาใช้ และแต่งคำร้องใหม่เองเป็นภาษาไทย 1 เพลง รวมในอัลบั้ม "เพลงฮิตการ์ตูน 9 ชุด ปาร์ตี้การ์ตูนดัง Vol.2" วางจำหน่ายเมื่อเดือนตุลาคม พ.ศ. 2545 ในรูปแบบเทปคาสเซ็ท และ CD Audio ต่อมาได้วางจำหน่ายในรูปแบบ VCD Karaoke เมื่อต้นปี พ.ศ. 2546
โคนัน นักสืบรุ่นจิ๋ว โดยใช้ทำนองจากเพลงเปิดลำดับที่1 คือ 胸がドキドキ : (Mune ga Dokidoki) : THE HIGH-LOWS
ความไม่แน่นอน

เมื่อเราต้องตัดสินใจบางอย่าง บ่อยครั้งที่เป็นสถานการณ์ที่ผลลัพธ์ของตัวเลือกที่เป็นไปได้ทั้งหมดนั้นไม่แน่นอน
ความไม่แน่นอน หมายถึงสถานะของความรู้ เมื่อไม่รู้สารสนเทศหรือมีสารสนเทศไม่ครบถ้วน ใช้ได้กับการคาดการณ์เหตุการณ์ในอนาคต การวัดปริมาณทางกายภาพต่าง ๆ หรือกับสิ่งที่ไม่รู้ ความไม่แน่นอนสามารถเกิดขึ้นได้ในสภาพแวดล้อมซึ่งสังเกตได้เพียงบางส่วน (Partially observable system) หรือเป็นแบบเฟ้นสุ่ม (Stochastic) และยังเกิดได้จากความไม่รู้ หรือความขี้เกียจ (laziness) นอกจากนี้ยังเกิดขึ้นได้ในหลากสาขาวิชาไม่ว่าจะเป็นการประกันภัย ปรัชญา ฟิสิกส์ สถิติศาสตร์ เศรษฐศาสตร์ การเงิน แพทยศาสตร์ จิตวิทยา สังคมวิทยา วิศวกรรมศาสตร์ มาตรวิทยา อุตุนิยมวิทยา นิเวศวิทยา และวิทยาการสารสนเทศ
แนวคิด

แม้ว่าสาธารณชนจะใช้คำว่าความไม่แน่นอนในหลายความหมาย ผู้เชี่ยวชาญในทฤษฎีการตัดสินใจ (decision theory) สถิติศาสตร์ และแขนงอื่น ๆ ที่เป็นเชิงปริมาณได้ให้นิยามของความไม่แน่นอน ความเสี่ยง และการวัดทั้งสองไว้